François-Xavier Nguyên van Thuân

François-Xavier Nguyên van Thuân (1928–2002) var en vietnamesisk katolsk kardinal. Han var nevø til Sør-Vietnams tidligere president Ngo Dinh Diem - hans mor var presidentens søster.

Liv og virke
Skolegang, prestevielse, videre studier
Han kom fra en slekt som hadde vært katolsk i flere generasjoner. I 1941 begynte han på gutteseminar i An Ninh. Det fulgte så teologiske og filosofiske studier, og ble ikke før den 11. juni 1953 at han ble presteviet, av biskop Jean-Baptiste Urrutia, som var apostolisk vikar av Hue. Så fulgte seks års høyere teologiske studier i Roma.

Prestelig virke
Han var så siden 1959 tilknyttet presteseminaret i Nha Trang i Sør-Vietnam, som professor og så som rektor.

Biskop av Nha Trang
Han var biskop av Nha Trang 1967–1975. 
Koadjutor-erkebiskop av Saigon
Den 24. april 1975, dvs. Én uke før den nordvietnamesiske erobring av byen, ble han utnevnt til koadjutor-erkebiskop av Saigon. Men den kommunistiske regjering ville ikke godta dette, og arresterte ham, og sendte ham i fangenskap til omskoleringsleir. Han ble holdt fanget uten rettssak eller dom fra 1975 til 1988, hvorav ni år var i isolasjon.

Fra sin celle lyktes han med å få smuglet ut pastorale og oppmuntrende meddelelser og bønner til sin hjord. Disse ble sammenstilt senere til bøkene The Road of Hope och Prayers of Hope. 

Den 21. november 1988 ble han løslatt, men fikk ikke lov til å reise til sitt erkebispedømme Ho Chi Minh-byen (tidligere Saigon) og var nødt til å residere i erkebispegården i Hanoi.

Uønsket i Vietnam
I 1991 fikk han tillatelse til å reise til Roma, men mens han var ute av landet ble han erklært persona non grata av de vietnamesiske myndigheter. Dermed måtte han forbli i Roma. 

Den 24. november  1994 ble han formelt løst fra sitt verv som koadjutorbiskop av Ho Chi Minh-byen. 

Han ble så utnevnt til visepresident for Det pavelige råd Justitia et Pax i 1994, og var etterpå president for samme pavelige råd 1998–2002. I perioden besøkte han også Norge noen ganger.

Han ble kreert til kardinal i 2001 av pave Johannes Paul II, med Santa Maria della Scala som tittelkirke.

Han døde i Roma den 16. september 2003.

I midten av september 2007 åpnet Vatikanet en saligkåringsundersøkelse om ham. I 2017 ble han erklært en Guds tjener.

 Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal  Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Lucido Maria Parocchi (1833-1903) *1871
 Pave Pius X (1835-1914) *1884
 Pave Benedikt XV (1854-1922) *1907
 Pave Pius XII (1835-1958) *1917 
 Kardinal Eugène-Gabriel-Gervais-Laurent Tisserant (1884-1972) *1937 
 Pave Paul VI (1897-1978) *1954 
 Erkebiskop Angelo Palmas (1914-2003) *1964 
Kardinal François-Xavier Nguyên van Thuân (1928-2002) *1967www.catholic-hierarchy.org ngvtf, lest 21. november 2020

 Referanser 

Kategori:Vietnamesiske kardinaler
Kategori:Vietnamesiske katolske biskoper
Kategori:Vietnamesiske katolske biskoper i den romerske kurie
Kategori:Linjen Rebiba
Kategori:Personer fra den kalde krigen
Kategori:Personer fra Hue
Kategori:Guds tjener